b'\n_START_ARTICLE_\nPralni dan\n_START_PARAGRAPH_\nPralni dan je dan, ko so se vsi \xc4\x8dlani me\xc5\xa1\xc4\x8danske dru\xc5\xbeine s svojimi dnevnimi opravili in obroki prilagodili pranju perila, ki je bilo v \xc4\x8dasu ro\xc4\x8dnega pranja zamudno in naporno. Pralni dan je bil pogosto ob ponedeljkih, pri dru\xc5\xbeinah z zaposlenimi materami ob sobotah ali celo nedeljah. Perilo so prali v posebnih prostorih - pralnicah ali v velikih loncih za kuhanje perila na \xc5\xa1tedilniku v kuhinji. Pranje perila na kme\xc4\x8dkem pode\xc5\xbeelju \xc4\x8dasovno ni bilo dolo\xc4\x8deno. \xc5\xa0e v devetnajstem stoletju so tam prali na splo\xc5\xa1no redkeje kot v mestih. Opravilo je bilo nekoliko olaj\xc5\xa1ano z uvedbo kotlov v drugi polovici 19. stoletja, v katerih so poleg kuhanja za \xc5\xbeivino prekuhavali tudi perilo. Me\xc5\xa1\xc4\x8danom so prale perice iz primestnih vasi. Po uvedbi pralnega stoja je pralni dan izginil iz vsakdanjega \xc5\xbeivljenja.'